Heinrich Jansen

Heinrich Jansen, også omtalt som Henrich, Hinrich og Heinrich Jansen von Holstein (født 14. april 1625 i Flensburg i Danmark, død september 1667 samme sted) var en dansk barokkmaler som var utdannet i Rembrandts verksted, og han kopierte ofte Rembrandts bilder.Heinrich Jansen, rkd.nl. Besøkt 14. des. 2014 

Han var sønn av kjøpmann Andreas Jansen og Anna Skomakerske (Hinrichsen) og kom i tjeneste hos kongens sekretær Abraham Göllnitz i København i årene 1642–1645. Etter sistnevntes død var han i lære hos Rembrandt i årene 1645–1648. I 1648–1651 var han igjen tilbake i Flensburg (tilhører Tyskland fra 1864) før han la ut på en tre års reise til Holland, Spania, Italia og Tyskland. Fra 1657–1661 var han igjen i København, denne gang som hoffmaler for kongen. 

Han giftet seg den 24. oktober 1644 med Katarina (d. 1677), datter av kjøpmann Lyder Barch, og tilbrakte sine siste år i Flensburg. Han ligger begravet i St. Marie kirke i samme by.Jansen, Heinrich, Weilbach Kunstnerleksikon. Besøkt 14. des. 2014

 Referanser 

 Kilder 
En god gjennomgang av hans familieforhold finnes i Anders Hansen Schmidt: Forskellige Familier i Tønder, Sønderborg og Flensborg m.m. (1986), Bd. II, s. 272-274 under overskriften på s. 269: «KROCK (KROGH) - SLÆGTEN I FLENSBORG», hvor kunstmaleren Henrich Jansen nevnes spesielt på s. 273 (= nettside «140 av 173»)  i: «Slægtsbiblioteket»/Danskernes Historie Online. Danske Slægtsforskeres Bibliotek: https://slaegtsbibliotek.dk/2024/904318.pdf (På samme side 273 står det noe forvirrende: «Børn født i Annekes ægteskab med Peter Dannehl:» Her menes vel: Børn født i Anna HINRICHS’  ægteskab med Peter Dannehl:  [osv.]. Dessuten finnes det på samme side et beklagelig bortfall av tekst, og denne - det være seg ved en slurvefeil av forfatteren eller på trykkeriet - forsvunne tekst, markeres hér med fete typer: «Salome Jansen. […] Gift 2. gang d. 14. april 1677 med borgmester i Haderslev Arend Brun, sønn av Detlef Brun, kaptajn i Frederik III’s tjeneste, og Anna Trentzau.» At dette neppe er forfatteren, overlege Anders Hansen Schmidts egen, forøvrig svært underlige  skrivefeil, tyder dette på: at nøyaktig det samme BORTFALL av tekst gjenfinnes et helt annet sted, som er en del av kapittelet «HERREDSFOGEDSLÆGTEN PÅ HAJSTRUPGAARD» (s. 95ff), nemlig på s. 102 i  samme forfatters «6. IV Johanne Margrethe Kaysen og hendes slægt Bd. A.»: se https://slaegtsbibliotek.dk/2024/904306.pdf !)      

 Verker 
 Kristus åpenbarer seg for Maria Magdalena (kopi etter Rembrandts bilde fra 1638)
 Fremstillingen i Tempelet (1649)
 2 epitafier i Skt. Marie kirke (1648 og 1653)
 Råbukk med ét horn, skutt ved Flensborg (brent i 1859)
 2 tegninger i Den Kongelige Kobberstiksamling

Kategori:Danske barokkmalere